cyanic-selkie/wikianc huggingface dataset:
Βιέκοσλαβ Μπεβάντα
Σύντομη βιογραφία
Μεταξύ της περιόδου 1979 και 1989 εργάστηκε στην αεροπορική βιομηχανία «SOKO» στο Μόσταρ. Από το 1990 έως το 1993 εργάστηκε στην «APRO», μια τράπεζα στο Μόσταρ. Από το 2000 έως το 2001 εργάστηκε στο «Euro Center» στο Σπλιτ, και από το 2001 και για τα επόμενα 6 χρόνια διετέλεσε διευθυντής της Εμπορικής Τράπεζας του Σεράγεβο.
Στην συνέχεια έγινε υπουργός Οικονομικών της Ομοσπονδίας της Βοσνίας-Ερζεγοβίνης. Παράλληλα ήταν και Αντιπρόεδρος της ομοσπονδιακής κυβέρνησης.
Εξωτερικοί σύνδεσμοι
Κατηγορία:Πρωθυπουργοί της Βοσνίας και Ερζεγοβίνης Κατηγορία:Βόσνιοι πολιτικοί
Φύσκα
Με το όνομα Φύσκα συναντώνται τα παρακάτω τοπωνύμια:
Φυσκα
Άρραν
thumb|300px|Χάρτης του Άρραν. Το Άρραν, (αγγλικά: Isle of Arran) είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί της Σκωτίας και το μεγαλύτερο του Φέρθ οφ Κλάιντ. Επίσης το ενδέκατο μεγαλύτερο του Ηνωμένου Βασιλείου με έκταση 432 τ.χλμ. και 4.629 κατοίκους (2011). Πρωτεύουσα του νησιού είναι το Μπρόντικ με 621 κατοίκους (2001). Αν και είναι πολιτισμικά και γεωφυσικά παρόμοιο με τις Εβρίδες, χωρίζεται από αυτές από τη χερσόνησο Κίνταϊρ. Το Άρραν κατοικείται συνεχώς από την πρώιμη Νεολιθική περίοδο και έχουν βρεθεί σε αυτό πολλά προϊστορικά ευρήματα. Από τον 6ο αιώνα και μετά, γαελόφωνοι πληθυσμοί από την Ιρλανδία αποίκησαν το νησί και έγινε το κέντρο της θρησκευτικής τους δραστηριότητας. Κατά την ταραγμένη εποχή των Βίκινγκς, το Άρραν πέρασε στην κατοχή του βασιλείου της Νορβηγίας και τον 13ο αιώνα περνάει επισήμως κάτω από τον έλεγχο του βασιλείου της Σκωτίας. Τον 19ο αιώνα οι εκκαθαρίσεις στα Χάιλαντς οδήγησαν σε σημαντική μείωση του πληθυσμού και στο τέλος της Γαελικής γλώσσας και του τρόπου ζωής. Η οικονομία και ο πληθυσμός έχουν ανακάμψει τα τελευταία χρόνια στηριζόμενοι στην κύρια βιομηχανία του νησιού που είναι ο τουρισμός.
Κατηγορία:Νησιά της Σκωτίας
Γκόατ Φελλ
Κατηγορία:Βουνά της Σκωτίας
Θερινοί Παραολυμπιακοί Αγώνες 2020
Οι Παραολυμπιακοί Αγώνες του 2020 είναι πολυαθλητική διοργάνωση παρααθλημάτων. Οι Παραολυμπιακοί Αγώνες διέπονται από την Διεθνή Παραολυμπιακή Επιτροπή. Οι Παραολυμπιακοί Αγώνες του 2020 λαμβάνουν χώρα στο Τόκιο της Ιαπωνίας από τις 24 Αυγούστου έως τις 5 Σεπτεμβρίου 2021 και είναι οι 16οι αγώνες στη σειρά.
Αρχικά επρόκειτο να λάβουν χώρα από τις 25 Αυγούστου έως τις 6 Σεπτεμβρίου 2020, αλλά τον Μάρτιο του 2020 οι Ολυμπιακοί και οι Παραολυμπιακοί Αγώνες αναβλήθηκαν λόγω της πανδημίας του κορονοϊού κατά 1 έτος. Λαμβάνουν χώρα κατά κύριο λόγο κεκλεισμένων των θυρών, καθώς η περιοχή του Τόκιο βρίσκεται σε κατάσταση έκτακτης ανάγκης. Οι Παραολυμπιακοί Αγώνες του 2020 αναφέρονται ακόμη ως αγώνες του 2020 για εμπορικούς λόγους. Είναι η δεύτερη φορά που το Τόκιο διοργανώνει παραολυμπιακούς αγώνες, μετά τους αγώνες του 1964. Είναι οι τρίτοι παραολυμπιακοί αγώνες που λαμβάνουν χώρα στην Ιαπωνία, μετά από τους Χειμερινούς Παραολυμπιακούς Αγώνες του 1998. Παράλληλα είναι η πρώτη πόλη που διοργανώνει για δεύτερη φορά τους Παραολυμπιακούς Αγώνες.
Σε αυτούς τους Παραολυμπιακούς Αγώνες εισάγονται για πρώτη φορά η αντιπτέριση και το τάε κβο ντο στο πρόγραμμα, αντικαθιστώντας την ιστιοπλοΐα και το ποδόσφαιρο επτά παικτών.
Δείτε επίσης
Συμμετοχή της Ελλάδας στους Παραολυμπιακούς Αγώνες
Ασσαμικό ρο με οξυβαρεία
Όταν τα φωνήεντα προστίθενται
μικρογραφία|236x236εσ|Δύο κοινές παραλλαγές του γράμματος. Το Rô έχει ένα έμφυτο φωνήεν σε αυτό, το ô, όπως και στα περισσότερα ασσαμικά σύμφωνα. Αλλά, πολλές φορές, το ô μπορεί να αντικατασταθεί από άλλο φωνήεν  ή το σουορομπορνό. Σε μια τέτοια περίπτωση, τα φωνήεντα αλλάζουν μορφές.
Παραδείγματα:
Λέξεις
Δεδομένου παρακάτω είναι παραδείγματα των λέξεων που αρχίζουν με ৰ.
Ρεφ (ৰেফ)
Όταν το ৰ προστίθεται πριν από άλλο σύμφωνο για να σχηματίσει ένα συνδυασμό, το ৰ μετατρέπεται σε ρεφ. Με άλλα λόγια, το ρεφ δείχνει ότι υπάρχει ο ήχος r  πριν από το γράμμα που χρησιμοποιούταν πριν.
Για παράδειγμα:
Μερικά παραδείγματα είναι οι λέξεις আৰ্জন (arzon, που σημαίνει "κέρδος") και কৰ্তা (korta, που σημαίνει "πράττων"), κ.λ.π.
Ρο-καρ (ৰ-কাৰ)
Όταν το ৰ προστίθεται μετά το άλλο σύμφωνο, το ৰ αλλάζει σε rô-kar. Με άλλα λόγια, το rô-kar μετά από σύμφωνο, σημαίνει ότι υπάρχει ένας ήχοςrô.
Για παράδειγμα:
Κάποια σύμφωνα αλλάζουν το σχήμα τους όταν προστίθεται το rô-kar.
Αναφορές
Κατηγορία:Ασσαμική γλώσσα
Πάτρικ Νούο
Ο Πάτρικ Νούο ή Πατρίκ Νουό (Patrick Nuo, 31 Αυγούστου 1982) είναι Ελβετός τραγουδιστής της ποπ, τραγουδοποιός και ηθοποιός.
Βιογραφία
Γεννήθηκε στις 31 Αυγούστου του 1982 στο Γκετνάου της Λουκέρνης. Ο πατέρας του είναι από την Αλβανία και η μητέρα του Ελβετίδα. Σε ηλικία 14 ετών ο Πάτρικ εγκατέλειψε τις προσπάθειές του να ασχοληθεί επαγγελματικά με την αντισφαίριση και να αφοσιωθεί σε μουσική καριέρα. Έπειτα από μερικά αποτυχημένα βήματα στη χώρα του, αποφάσισε να εγκατασταθεί στο Αμβούργο της Γερμανίας, όπου εργάστηκε ως τραγουδιστής κάνοντας φωνητικά σε πολλές δισκογραφικές δουλειές. Στο μεταξύ, εργάστηκε επίσης ως φωτομοντέλο. Τον Ιούλιο του 2005 παντρεύτηκε την ηθοποιό Μόλι Σαντ και έναν χρόνο μετά γεννήθηκε η κόρη τους.
Το 2002 γνώρισε τον παραγωγό και τραγουδοποιό Ντέιβιντ Γιοστ ο οποίος βοήθησε τον καλλιτέχνη να υπογράψει συμβόλαιο με τη Warner Music. Τους επόμενους μήνες, το ντουέτο κυκλοφόρησαν ένα άλμπουμ, με τον τίτλο Welcome, το Σεπτέμβριο του  2003. Με τα τραγούδια "5 Days" και "Reanimate" το άλμπουμ έδωσε δύο επιτυχίες που εισήλθαν στον κατάλογο των 30 καλύτερων τραγουδιών στην Ελβετία και στη Γερμανία. Η συνεχής επιτυχία επέφερε την επανακυκλοφορία του άλμπουμ, τον Απρίλιο του 2004 με ένα επιπλέον τραγούδι από τον Πάτρικ Νούο, με τίτλο "Undone".
Ο καλλιτέχνης έλαβε μέρος στο φιλανθρωπικό μουσικό εγχείρημα Zeichen der Zeit, στα πλαίσια του οποίου κυκλοφόρησε τα επιτυχημένα τραγούδια "Du Bist Nicht Allein" και "Ein Weiterer Morgen". Στη συνέχεια οι Γιοστ και Νούο συνεργάστηκαν ξανά για το δεύτερο δίσκο του Ελβετού με τίτλο Superglue, ο οποίος κυκλοφόρησε τον Απρίλιο του 2005 και έκανε επιτυχία με τα τραγούδια: "Girl In The Moon" και "Beautiful".
Τον Ιούνιο του 2007, κυκλοφόρησε το τρίτο άλμπουμ του Νούο, με τίτλο  "Nuo"  και με πρώτο τραγούδι το "Too Late (To Save It With A Love Song)", το οποίο περιορίστηκε στην 83η θέση στη Γερμανία. Το πρώτο σινγκλ του άλμπουμ, με τίτλο "Watchin' Over You", κυκλοφόρησε στα τέλη του 2006 και δεν πήγε καλύτερα, καθώς ήταν 54ο στη Γερμανία, σε αντίθεση με την υπόλοιπη Ευρώπη.
Εξωτερικοί σύνδεσμοι
Κατηγορία:Ελβετοί τραγουδιστές
Ασένοβγκραντ
To Ασένοβγκραντ ή Στενήμαχος (βουλγαρικά: Асеновград, έως το 1934 Станимака, Στανίμακα) είναι πόλη της νοτιοκεντρικής Βουλγαρίας. Έχει πληθυσμό 60.270 κατοίκων και είναι η δεύτερη μεγαλύτερη, μετά τη Φιλιππούπολη, πόλη στην Περιφέρεια της Φιλιππούπολης. Απέχει 19 χιλιόμετρα νότια από τη Φιλιππούπολη και 150 χιλιόμετρα από την πρωτεύουσα της χώρας Σόφια.
Ιστορία
To Ασένοβγκραντ ιδρύθηκε από τους Θράκες ως Στενήμαχος περί το 400-300 π.Χ. Κατά το 342 π.Χ. η περιοχή κατελήφθη από τους Μακεδόνες του Φίλιππου Β'. Το 72 π.Χ. η πόλη καταλήφθηκε από στρατεύματα της Ρωμαϊκής Αυτοκρατορίας κατά τη διάρκεια της ρωμαϊκής εξάπλωσης προς τη Μαύρη θάλασσα. Μετά από μακρά περίοδο ειρήνης, η πόλη καταστράφηκε από τους Γότθους το 251, αλλά ξαναχτίστηκε αργότερα. Το 395 η Ρωμαϊκή Αυτοκρατορία διαιρέθηκε σε δύο μέρη και η πόλη πέρασε στον έλεγχο της Βυζαντινής αυτοκρατορίας. Κατόπιν, οι Σλαβικές φυλές πλημμύρισαν την περιοχή (έως περίπου το 700) και κατέστησαν πλειοψηφία του πληθυσμού.
Κατά τη διάρκεια των πολέμων ανάμεσα στη Βουλγαρική και τη Βυζαντινή Αυτοκρατορία, η πόλη έγινε μείζον στρατιωτικό οχυρό των Βουλγάρων κυβερνητών. Εξαιτίας της όξυνσης των σχέσεων με τη Λατινική Αυτοκρατορία, το 1230 ο Βούλγαρος Τσάρος Ιβάν Ασέν Β' ενδυνάμωσε το τοπικό φρούριο Στανίμαχα και για αυτό η πόλη πήρε το όνομά του το 1934 (επί λέξει Πόλη του Ασέν). Μετά την κατάληψη της Βουλγαρίας από την Οθωμανική Αυτοκρατορία, εγκαταστάθηκαν στη Στενήμαχο Ρομά και Τούρκοι, που σήμερα αποτελούν το 15% του πληθυσμού του δήμου του Ασένοβγκραντ. Το 75% είναι Βούλγαροι και οι υπόλοιποι άγνωστης προέλευσης και άλλοι.
Μέχρι την ανταλλαγή πληθυσμών μεταξύ Βουλγαρίας και Ελλάδας μετά τον Α΄ Παγκόσμιο Πόλεμο, η πόλη κατοικείτο κυρίως από Έλληνες. Βούλγαροι από διάφορες περιοχές της Ελλάδας εγκαταστάθηκαν στο Ασένοβγκραντ, ενώ οι Έλληνες κάτοικοί του εγκαταστάθηκαν στο Κιλκίς, τη Δράμα, τη Θέρμη και τη Νάουσα στη Μακεδονία. Σήμερα λίγο έξω από την πόλη της Νάουσας υπάρχει χωριό με το όνομα Στενήμαχος, του οποίου οι κάτοικοι στην πλειοψηφία τους έλκουν τις ρίζες τους από τη Στενήμαχο της Βουλγαρίας καθώς το χωριό ιδρύθηκε από 115 οικογένειες Ελλήνων που έφυγαν με την συνθήκη του Νειγύ από την περιοχή εκείνη, ενώ η Νάουσα και το Κιλκίς έχουν αδελφοποιηθεί με το Ασένοβγκραντ. Επίσης, πρόσφυγες από την Στενήμαχο εγκαταστάθηκαν στην πόλη της Δράμας όπου δημιούργησαν τον συνοικισμό Νέα Στενήμαχος ενώ άλλοι εγκαταστάθηκαν στη Θέρμη Θεσσαλονίκης.
Προσωπικότητες
Στo Ασένοβγκραντ γεννήθηκαν:
Πολιτιστικά και φυσικά αξιοθέατα
Η πόλη είναι προορισμός θρησκευτικού και πολιτιστικού τουρισμού. Τα κύρια αξιοθέατά της είναι τα μοναστήρια Μπάτσκοβο, Αγίας Πέτκα, Αράποβ και Αγ.Κίρικ. Γύρω από την πόλη υπάρχουν 5 μοναστήρια, 18 εκκλησίες και 58 παρεκκλήσια (από τα οποία η πόλη πήρε το προσωνύμιο "ΜΙκρή Ιερουσαλήμ"), υπάρχουν επίσης ιστορικό, εθνογραφικό και παλαιοντολογικό μουσείο και 2 χιλιόμετρα από την πόλη το Κάστρο του Ασέν.
Έξω από την πόλη είναι οι 40 Πηγές, κυνηγετικό και αλιευτικό θέρετρο. Το κλίμα είναι πολύ ευχάριστο το χειμώνα και δροσερό το καλοκαίρι, πράγμα που έκανε την πόλη και τα περίχωρά της πολύ ελκυστική για τον τουρισμό. Τα νοτιοανατολικά τμήματα της πόλης είναι γνωστά ως τουριστικός προορισμός και για την αστική τους ανάπτυξη, όπως το Παρακόλοβο και το σύνολο των 40 Πηγών.
Στα τέλη του 20ού αιώνα η πόλη ήταν γνωστή για μια από τις πρώτες Βουλγαρικές ντίσκο, τη Τζουμμπάρε, με 600 θέσεις και κυκλική πίστα, που ολοκληρώθηκε το 1977 και βρισκόταν στο ξενοδοχειακό συγκρότημα Ασένοβετς, που έχει πλήρως ανακάμψει, αλλά η ντίσκο δεν υπάρχει πια.
Παλαιοντολογικό μουσείο
Το Παλαιοντολογικό μουσείο της πόλης υπάγεται στο Εθνικό Μουσείο Φυσικής Ιστορίας της Βουλγαρίας. Ιδρύθηκε το 1990 και έχει μια από τις μεγαλύτερες παλαιοντολογικές συλλογές της χώρας. Μεταξύ των εκθεμάτων είναι τίγρη με κυνόδοντες, τίγρη μεταϊλούριος, δεινοθηρίο, αρκούδα-ινδάρκτος και άλλα.
Κάστρο του Ασέν
Το Κάστρο του Ασέν βρίσκεται 2 χιλιόμετρα νότια τη κυρίως πόλης, στη Ροδόπη, σε μια βραχώδη κορυφογραμμή, στην αριστερή όχθη του Ποταμού Ασένιτσα.
Τα αρχαιότερα αρχαιολογικά ευρήματα χρονολογούνται από την εποχή των Θρακών, ενώ η περιοχή του κάστρου είχε κατοικηθεί επίσης κατά την Αρχαία Ρωμαϊκή και την Πρωτοβυζαντινή περίοδο. Το κάστρο απέκτησε μεγαλύτερη σημασία το Μεσαίωνα, αναφερόμενο για πρώτη φορά στο καταστατικό του Μοναστηριού Μπάτσκοβο ως Πέτριτς τον 11ο αιώνα. Το κάστρο καταλήφθηκε από τις στρατιές της Γ΄ Σταυροφορίας.
Ανακαινίσθηκε σε μεγάλο βαθμό το 13ο αιώνα (για την ακρίβεια το 1231), επί της βασιλείας του Βούλγαρου Τσάρου Ιβάν Ασέν Β΄, για να λειτουργεί ως οχύρωση των συνόρων έναντι των Λατινικών επιδρομών, όπως προκύπτει από μια επίτοιχη επιγραφή οκτώ γραμμών. Από την περίοδο αυτή έχουν ανασκαφεί τα θεμέλια οχυρωματικών τειχών (τα εξωτερικά πάχους 2,9 μ., διατηρημένα σε ύψος 3 μ., αρχικού ύψους 9-12 μ.), ενός φεουδαρχικού πύργου, 30 δωματίων και 3 υδατοδεξαμενών.
Το καλύτερα διατηρημένο και σημαντικότερο στοιχείο του Κάστρου του Ασέν είναι η Εκκλησία της Θεομήτορος από το 12ο-13ο αιώνα. Είναι μια διώροφη μονόκλιτη σταυροειδής με τρούλο κατασκευή, με ένα μεγάλο νάρθηκα και ένα μεγάλο ορθογώνιο πύργο και διαθέτει τοιχογραφίες από το 14ο αιώνα. Οι εργασίες συντήρησης και μερικής αποκατάστασης στην εκκλησία ολοκληρώθηκαν το 1991 (ολόκληρο το κάστρο αφέθηκε να ρημάξει μετά την Οθωμανική κατάκτηση το 14ο αιώνα και μόνο η εκκλησία παρέμεινε όρθια στην αρχική της μορφή, καθώς χρησιμοποιείτο από τους ντόπιους Χριστιανούς) και τώρα λειτουργεί κανονικά ως Βουλγαρική Ορθόδοξη εκκλησία.
Καταληφθέν από τους Βυζαντινούς μετά το θάνατου του Ιβάν Ασέν Β΄, το κάστρο πέρασε πάλι στα χέρια των Βουλγάρων την εποχή του Ιβάν Αλεξάνταρ το 1344, για να καταληφθεί και να καταστραφεί από τους Οθωμανούς κατά την κυριαρχία τους στη Βουλγαρία.
Μοναστήρι Μπάτσκοβο
Το Μοναστήρι Μπάτσκοβο, αρχικά Μοναστήρι Πετριτσόνι ή Μοναστήρι Θεομήτορος Πετριτσονίτισας, είναι σημαντικό μνημείο Χριστιανικής αρχιτεκτονικής και ένα από τα μεγαλύτερα και αρχαιότερα Ορθόδοξα μοναστήρια στην Ευρώπη. Βρίσκεται στη δεξιά όχθη του Ποταμού Ασένιτσα (ή Τσεπελάρε), 189 χλμ. από τη Σόφια και 10 χλμ. νότια του Ασένοβγκραντ και υπάγεται άμεσα στην Ιερά Σύνοδο της Βουλγαρικής Ορθόδοξης Εκκλησίας. Το μοναστήρι είναι γνωστό και θεωρείται ως μοναδικός συνδυασμός Βυζαντινού, Γεωργιανού και Βουλγαρικού πολιτισμού, ενωμένων από την κοινή πίστη.
Εξωτερικοί σύνδεσμοι
Κατηγορία:Πόλεις της Βουλγαρίας
Πολογεωργάκης
Ο Πολογεωργάκης ήταν σημαντικός οπλαρχηγός της Κρήτης κατά την επανάσταση του 1821. Διέπρεψε σε διάφορους αγώνες, ιδίως κατά του Χασάν πασά στο Ρέθυμνο και αλλού.
Παραπομπές
Κατηγορία:Αγωνιστές του 1821
Μαγειρική
thumb|right|250px|Οικοκυρά στην κουζίνα (δεκαετία του 1950) Μαγειρική είναι η διαδικασία της προετοιμασίας τροφίμων με τη χρήση της θερμότητας. Οι τεχνικές μαγειρέματος και τα συστατικά ποικίλλουν ευρέως σε όλο τον κόσμο, γεγονός που αντανακλά τις μοναδικές περιβαλλοντικές, οικονομικές, και πολιτιστικές παραδόσεις. Οι ίδιοι οι μάγειροι, επίσης, διαφέρουν σε μεγάλο βαθμό στην ικανότητα και την κατάρτιση τους. Η μαγειρική μπορεί επίσης να πραγματοποιηθεί μέσω χημικών αντιδράσεων χωρίς την παρουσία της θερμότητας, όπως στο Ceviche, ένα παραδοσιακό ισπανικό πιάτο όπου τα ψάρια ψήνονται από τα οξέα στο λεμόνι ή χυμό γλυκολέμονο. Το σούσι χρησιμοποιεί επίσης μια παρόμοια χημική αντίδραση μεταξύ των ψαριών και του όξινου περιεχόμενου του ρυζιού κεραμωμένου με ξύδι. Η προετοιμασία τροφίμων με θερμότητα ή φωτιά είναι μια δραστηριότητα μοναδική για τον άνθρωπο, και μερικοί επιστήμονες πιστεύουν ότι η έλευση του μαγειρέματος έπαιξε σημαντικό ρόλο στην ανθρώπινη εξέλιξη.. Οι περισσότεροι ανθρωπολόγοι πιστεύουν ότι το μαγείρεμα στη φωτιά αναπτύχθηκε για πρώτη φορά πριν 250.000 χρόνια περίπου. Η ανάπτυξη της γεωργίας, του εμπορίου και των μεταφορών μεταξύ των πολιτισμών σε διαφορετικές περιοχές πρόσφεραν πολλά νέα συστατικά στους μάγειρες. Νέες εφευρέσεις και τεχνολογίες, όπως η αγγειοπλαστική για την αποθήκευση και το βράσιμο του νερού, επέκτεινα τις τεχνικές μαγειρικής. Μερικοί σύγχρονοι μάγειρες εφαρμόζουν νέες τεχνολογίες για την παρασκευή τροφίμων.
Ιστορία
Δεν υπάρχει σαφής ένδειξη ως προς το πότε ανακαλύφθηκε η πρακτική του μαγειρέματος τροφίμων. Οι περισσότεροι ανθρωπολόγοι πιστεύουν ότι το μαγείρεμα στη φωτιά άρχισε μόλις πριν 250.000 χρόνια περίπου, όταν άρχισαν να εμφανίζονται οι μαγειρικές εστίες. Ο ανθρωπολόγος Richard Wrangham πρότεινε ότι το μαγείρεμα εφευρέθηκε ήδη από 1.800.000 έως 2.300.000 χρόνια πριν. Άλλοι ερευνητές πιστεύουν ότι το μαγείρεμα εφευρέθηκε μόλις 40.000 ή 10.000 χρόνια πριν. Τα στοιχεία της φωτιάς είναι ασαφή, καθώς πυρκαγιές που ανάβουν από κεραυνό εξακολουθούν να είναι κοινές στην Ανατολική Αφρική και σε άλλες άγριες περιοχές, και είναι δύσκολο να καθοριστεί πότε η φωτιά χρησιμοποιήθηκε για πρώτη φορά για το μαγείρεμα, σε αντίθεση με χρήση μόνο για ζεστασιά ή για την απομάκρυνση των θηρίων.
Συστατικά
Τα φυσικά συστατικά περιέχουν διάφορες ποσότητες χρήσιμων μορίων για τον άνθρωπο, που ονομάζονται θρεπτικά συστατικά. Η μαγειρική περιλαμβάνει μια χειραγώγηση των χημικών ιδιοτήτων αυτών των μορίων. Τα περισσότερα συστατικά στην παραδοσιακή μαγειρική προέρχονται από ζωντανούς οργανισμούς: Επίσης χρησιμοποιούνται νερό και μέταλλα, όπως το αλάτι. Εκτός από φυσικά συστατικά ή συστατικά προερχόμενα από απλές χημικές αντιδράσεις στη φύση, γίνεται συχνά χρήση και επεξεργασμένων ή συνθετικών προϊόντων, όπως λ.χ. προϊόντων με χαμηλά λιπαρά, γλυκαντικών ουσιών ή συντηρητικών.
Υδατάνθρακες
Η αλληλεπίδραση της θερμότητας και των υδατανθράκων είναι πολύπλοκη. Μακράς αλυσίδας σάκχαρα, όπως το άμυλο έχουν την τάση να διασπαστούν σε απλούστερα σάκχαρα όταν μαγειρεύονται, ενώ απλά σάκχαρα σχηματίζουν σιρόπια. Όταν θερμαίνεται η ζάχαρη, τόσο ώστε απάγεται όλο το νερό της κρυστάλλωσης, ξεκινά καραμελοποίηση. Κατά τη διάρκειά της η ζάχαρη υποβάλλεται σε θερμική αποσύνθεση με το σχηματισμό του διοξειδίου του άνθρακα, και άλλα διεπόμενα προϊόντα και παράγεται καραμέλα. Παρομοίως, η θέρμανση των σακχάρων και των πρωτεϊνών προκαλεί την αντίδραση Maillard,.
Το γαλάκτωμα αμύλου με λίπος ή νερό μπορεί, όταν θερμαίνεται ήπια, να πυκνώνει τα υγρά του φαγητού που μαγειρεύεται. Στην ευρωπαϊκή κουζίνα χρησιμοποιείται το ρου (roux), ένα μείγμα από βούτυρο και αλεύρι, για να πυκνώσει τα υγρά σε φαγητά κατσαρόλας ή σάλτσες. Στην ασιατική κουζίνα, ένα παρόμοιο αποτέλεσμα παράγεται με άμυλο καλαμποκιού ή ρύζι διαλυμένο σε νερό. Οι τεχνικές αυτές βασίζονται στις ιδιότητες των αμύλων που δημιουργούν απλούστερα κολλώδη σάκχαρα κατά το μαγείρεμα, τα οποία προκαλούν το γνωστό δέσιμο των σαλτσών. Ωστόσο, με επιπλέον θερμότητα οι δεσμοί που αναπτύσσονται ανάμεσα στα μόρια σπάνε.
Η θέρμανση σακχάρων με λιπαρά ή πρωτεΐνες μπορεί να επιφέρει τη δημιουργία γλυκοτοξινών (Τελικά Προϊόντα Προχωρημένης Γλυκοζυλίωσης), τα οποία σχετίζονται με τη γήρανση και διάφορες παθήσεις, όπως ο διαβήτης. Ειδικά σε αμυλούχα τρόφιμα, μέχρι να διαμορφωθεί η φρυγανισμένη κρούστα κατά το ψήσιμο, δημιουργούνται σημαντικές συγκεντρώσεις ακρυλαμιδίου, το οποίο κατηγοριοποιείται ως πιθανή καρκινογόνος ουσία.
Λίπη
Το μαγείρεμα γαλακτοκομικών προϊόντων μπορεί να μειώσει μια προστατευτική επίδραση έναντι του καρκίνου του παχέος εντέρου. Ερευνητές από το Πανεπιστήμιο του Τορόντο έδειξαν ότι η λήψη άψητων ή μη παστεριωμένων γαλακτοκομικών προϊόντων μπορεί να μειώσει τον κίνδυνο καρκίνου του παχέος εντέρου.colorectal cancer. Ποντίκια και οι αρουραίοι που τρέφονταν άψητα σακχαρόζη, καζεΐνη, και βόειο λίπος είχε το ένα τρίτο έως το ένα πέμπτο της συχνότητας των μικροαδενώματα σε σύγκριση με ποντίκια και αρουραίους που τρέφονταν με τα ίδια συστατικά μαγειρεμένα. Αυτός ο ισχυρισμός, ωστόσο, είναι αμφιλεγόμενος. Σύμφωνα με την Υπηρεσία Τροφίμων και Φαρμάκων των Ηνωμένων Πολιτειών, τα οφέλη για την υγεία που προβάλλουν οι υποστηρικτές του νωπού γάλακτος δεν υπάρχουν. , λέει η Barbara Ingham, Ph.D., αναπληρωτής καθηγητής και επιστήμονας επέκτασης τροφίμων στο Πανεπιστήμιο του Wisconsin-Madison. .
Αρκετές μελέτες που δημοσιεύθηκαν από το 1990 δείχνουν ότι το μαγείρεμα του κρέατος των μυών δημιουργεί ετεροκυκλικές αμίνες (HCAs), οι οποίες πιστεύεται ότι αυξάνουν τον κίνδυνο καρκίνου στον άνθρωπο. Ερευνητές από το Εθνικό Ινστιτούτο Καρκίνου διαπίστωσαν ότι άτομα που κατανάλωναν βοδινό κρέας ολίγο ή μέτρια ολίγο είχαν λιγότερο από το ένα τρίτο τον κίνδυνο καρκίνου του στομάχου από εκείνους που κατανάλωναν βοδινό μεσαίου καλά ή καλά ψημένου. Ενώ η κατανάλωση νωπού κρέατος μπορεί να είναι ο μόνος τρόπος για να αποφευχθεί HCAs πλήρως, το Εθνικό Ινστιτούτο Καρκίνου αναφέρει ότι το μαγείρεμα του κρέατος κάτω από 212 ° F (100 ° C) δημιουργεί "αμελητέες ποσότητες" του HCAs. Επίσης, στο φούρνο μικροκυμάτων το κρέας πριν το μαγείρεμα μπορεί να μειώσει HCAs κατά 90%. Νιτροζαμινών, που περιέχεται στην επεξεργασμένα και μαγειρεμένα τρόφιμα, έχουν επίσης σημειωθεί ως καρκινογόνες, που συνδέονται με τον καρκίνο του παχέος εντέρου.
Έρευνα έχει δείξει ότι το ψήσιμο στη σχάρα ή μπάρμπεκιου κρεάτων και ψαριών αυξάνει τα επίπεδα των καρκινογόνων πολυκυκλικών αρωματικών υδρογονανθράκων (PAH). Ωστόσο, το κρέας και τα ψάρια συνεισφέρουν μόνο ένα μικρό ποσοστό της διαιτητικής πρόσληψης PAH – η μεγαλύτερη πρόσληψη προέρχεται από έλαια, δημητριακά και λίπη.
Πρωτεΐνες
Βρώσιμα ζωικά υλικά, που συμπεριλαμβάνουν τους μυς, τα εντόσθια, το γάλα, τα αυγά (κυρίως τα ασπράδια των αυγών), περιέχουν σημαντικές ποσότητες πρωτεΐνης. Σχεδόν όλες οι φυτικές ύλες (κυρίως όσπρια και σπόροι) επίσης περιέχουν πρωτεΐνες, αν και γενικά σε μικρότερα ποσά. Τα μανιτάρια έχουν υψηλή περιεκτικότητα σε πρωτεΐνες. Οποιαδήποτε από αυτές μπορεί να είναι πηγή των απαραίτητων αμινοξέων.
Όταν οι πρωτεΐνες θερμαίνονται μετουσιώνονται και αλλάζουν υφή. Σε πολλές περιπτώσεις, αυτό κάνει τη δομή του υλικού να γίνει πιο μαλακή ή πιο εύθραυστη - το κρέας μαγειρεύεται και γίνεται πιο εύθραυστο και λιγότερο ευέλικτο. Σε ορισμένες περιπτώσεις, οι πρωτεΐνες μπορούν να αποτελέσουν πιο άκαμπτες δομές, όπως είναι η πήξη στα ασπράδια αυγών. Ο σχηματισμός μιας σχετικά άκαμπτης, αλλά ευέλικτης μήτρας από ασπράδι αυγού παρέχει ένα σημαντικό συστατικό της μαγειρικής κέικ και επίσης στηρίζει πολλά γλυκά με βάση τη μαρέγκα.
Βιταμίνες και μέταλλα
Οι βιταμίνες είναι τα υλικά που απαιτούνται για κανονικό μεταβολισμό, αλλά τα οποία το σώμα δεν μπορεί να παραγάγει από μόνο του και επομένως πρέπει να προέρχονται από το έδαφος. Οι βιταμίνες προέρχονται από διάφορες πηγές, συμπεριλαμβανομένων των νωπών φρούτων και λαχανικών (βιταμίνη C), καρότα, συκώτι (βιταμίνη Α), πίτουρο δημητριακά, ψωμί, ήπαρ (βιταμίνες του συμπλέγματος Β), λάδι από το συκώτι ψαριών (βιταμίνη D) και τα φρέσκα πράσινα λαχανικά (βιταμίνη K). Πολλά μέταλλα είναι επίσης απαραίτητα σε μικρές ποσότητες, συμπεριλαμβανομένων του σιδήρου, ασβεστίου, μαγνησίου και θείου, και σε πολύ μικρές ποσότητες χαλκού, ψευδαργύρου και σεληνίου. Τα ιχνοστοιχεία, μέταλλα και βιταμίνες στα φρούτα και τα λαχανικά μπορούν να καταστραφούν ή να έχει διαλυθούν κατά το μαγείρεμα. Η βιταμίνη C είναι ιδιαίτερα επιρρεπή στην οξείδωση κατά τη διάρκεια του μαγειρέματος και μπορεί να καταστραφεί ολοσχερώς από παρατεταμένο μαγείρεμα..
Νερό
Η μαγειρική περιλαμβάνει συχνά το νερό, συνήθως υπό μορφή άλλων διαλυμάτων, καθώς προστίθενται υγρά (συνήθως νερό, ζωμός ή κρασί) για να βυθίσουν τις ουσίες που μαγειρεύονται, ή ελευθερώνεται από τις ίδιες τις ουσίες. Τα υγρά είναι τόσο σημαντικά για το μαγείρεμα, ώστε το όνομα της μεθόδου μαγειρέματος βασίζεται συχνά στον τρόπο συνδυασμού τους με τα τρόφιμα, όπως το μαγείρεμα στον ατμό, βράσιμο. Η θέρμανση υγρού σε ένα ανοικτό δοχείο δημιουργεί ταχεία αύξηση της εξάτμισης, η οποία συμπυκνώνει τα υπόλοιπα συστατικά - αυτό είναι ένα κρίσιμο βήμα κατά την προετοιμασία γιαχνί ή σαλτσών.
Μέθοδοι
Υπάρχουν πάρα πολλοί μέθοδοι μαγειρέματος, οι περισσότερες εκ των οποίων ήταν γνωστές από την αρχαιότητα. Ανάμεσα σε αυτές συμπεριλαμβάνονται το βράσιμο, το τηγάνισμα, το ψήσιμο σε σχάρα, γκριλ, μπάρμπεκιου και τα καπνιστά. Νεώτερη μέθοδος σε σχέση με τις προηγούμενες είναι το μαγείρεμα στο φούρνο μικροκυμάτων.
Διάφορες μέθοδοι που χρησιμοποιούν διαφορετικά επίπεδα της θερμότητας και υγρασίας και ποικίλλουν σε χρόνο μαγειρέματος. Η μέθοδος που επιλέγεται επηρεάζει σε μεγάλο βαθμό το τελικό αποτέλεσμα. Μερικά τρόφιμα είναι πιο κατάλληλη για ορισμένες μεθόδους από άλλες. Μερικές κύριες τεχνικές μαγειρέματος περιλαμβάνουν:
Προεπεξεργασία
μαρινάρισμα, σίτεμα
Επεξεργασία με υψηλή θερμοκρασία
ψήσιμο, ψήσιμο στα κάρβουνα, ψήσιμο σε σούβλα, πλακί, ταντούρι, ψήσιμο σε φόρμα
Άλλες μέθοδοι
δέσιμο, πουρές, γλασάρισμα, κάπνισμα τροφίμων
Κριτική
Οι υποστηρικτές του raw foodism υποστηρίζουν ότι το μαγείρεμα των τροφίμων αυξάνει τον κίνδυνο κάποιων αρνητικών συνεπειών στα τρόφιμα και στην υγεία. Επισημαίνεται ότι το μαγείρεμα των λαχανικών και των φρούτων που περιέχουν βιταμίνη C διαλύει τις βιταμίνες στο νερό και τις υποβαθμίζει μέσω της οξείδωσης. Γερμανική έρευνα το 2003 έδειξε σημαντικά οφέλη στη μείωση κινδύνου καρκίνου του μαστού όταν μεγάλες ποσότητες φρέσκων λαχανικών περιλαμβάνονται στη διατροφή. Οι συγγραφείς αποδίδουν μερικά από αυτό το αποτέλεσμα σε θερμο-ευαίσθητα φυτοθρεπτικά συστατικά. Το ξεφλούδισμα λαχανικών μπορεί επίσης να μειώσει σημαντικά την περιεκτικότητα σε βιταμίνη C, ειδικά στην περίπτωση της πατάτας όπου το μεγαλύτερο μέρος της βιταμίνης C είναι στο δέρμα. Ωστόσο, έρευνα που χρησιμοποιεί τεχνητό έντερο έχει δείξει ότι στη συγκεκριμένη περίπτωση των καροτενοειδών το μεγαλύτερο ποσοστό απορροφάται από μαγειρεμένα λαχανικά, παρά από ωμά λαχανικά.
Ασφάλεια τροφίμων
Όταν η θερμότητα χρησιμοποιείται για την παρασκευή των τροφίμων, μπορεί να σκοτώσει ή να αδρανοποιήσει πιθανούς επιβλαβές οργανισμούς, συμπεριλαμβανομένων βακτηρίων και ιών. Το αποτέλεσμα θα εξαρτηθεί από τη θερμοκρασία, χρόνο μαγειρέματος, καθώς και την τεχνική που χρησιμοποιείται. Η θερμοκρασία από 41 ° F έως 135 ° F (5 ° C έως 57 ° C) είναι η επικίνδυνη ζώνη.. Αυτό έχει συζητηθεί, και μερικές έρευνες έχουν δείξει ξύλινες σανίδες είναι πολύ καλύτερες. Το πλύσιμο και η απολύμανση των σανίδων κοπής συνιστάται ιδιαίτερα, ειδικά μετά τη χρήση με ωμό κρέας, πουλερικά, ή θαλασσινά. Ζεστό νερό και σαπούνι, ακολούθως ένα ξέβγαλμα με αντιβακτηριακό καθαριστικό (αραιό λευκαντικό είναι κοινό σε ένα μείγμα από 1 κουταλιά της σούπας ανά γαλόνι του νερού, καθώς αυτή η αραίωση θεωρείται ασφαλής για τα τρόφιμα, αν και μερικοί επαγγελματίες επιλέγουν να μη χρησιμοποιούν αυτή τη μέθοδο, επειδή πιστεύουν ότι θα μπορούσε να μολύνει κάποια τρόφιμα), ή ένα κύκλο μέσα από ένα πλυντήριο πιάτων με κύκλο «αποστείρωσης», είναι αποτελεσματικές μέθοδοι για τη μείωση των κινδύνων νόσων που οφείλονται σε μολυσμένα εργαλεία μαγειρικής.
Μοριακή γαστρονομία
Η εφαρμογή της επιστημονικής γνώσης για τη μαγειρική και τη γαστρονομία έχει γίνει γνωστή ως μοριακή γαστρονομία. Αυτή είναι ένας υποτομέας της επιστήμης των τροφίμων. Σημαντική συνεισφορά έχουν γίνει από τους σεφ επιστήμονες και συγγραφείς όπως ο Herve Αυτό (χημικός), Νίκολας Κούρτι (φυσικός), Peter Barham (φυσικός), ο Harold McGee (συγγραφέας), Shirley Corriher (βιοχημικός, συγγραφέας), Heston Blumenthal (σεφ), Ferran Adria (σεφ), Robert Wolke (χημικός, συγγραφέας) και Pierre Gagnaire (σεφ). Χημικές διεργασίες κεντρικής σημασίας για το μαγείρεμα περιλαμβάνει η αντίδραση Maillard - μια μορφή μη-ενζυματική αμαύρωση που περιλαμβάνει ένα αμινοξύ, αναγωγικό σάκχαρο και τη θερμότητα.
Παραπομπές
Κατηγορία:Οικιακή οικονομία Κατηγορία:Δεξιότητες επιβίωσης
Ευέλθων
Ο Ευέλθων, (Εὐέλθων), ήταν βασιλιάς της αρχαίας Σαλαμίνας στην Κύπρο.
Η διάρκεια της βασιλείας του συνέπεσε με την Περσική κατοχή της νήσου, παρόλα αυτά φαίνεται ότι ο Ευέλθων κρατούσε κάποια ανεξαρτησία αφού έκοψε δικά του νομίσματα. Σύμφωνα με τον Ηρόδοτο κάποτε έφτασε στη Σαλαμίνα η βασίλισσα της Κυρήνης Φερετίμη και ζήτησε από τον βασιλιά της χώρας να της δώσει στρατό για να καταλάβει την εξουσία στην Κυρήνη και να επαναφέρει τον γιο της Αρκεσίλαο Γ΄ που είχε ανατραπεί. Ο Ευέλθων αρνήθηκε και της πρόσφερε αδράχτι και μαλλί. Της τόνισε ότι τέτοια δώρα αρμόζουν στις γυναίκες και όχι στρατός. Ο Ευέλθων είχε αφιερώσει στους Δελφούς θυμιατήριο, αξιοθέητον το αποκαλεί ο Ηρόδοτος, που είχε τοποθετηθεί στον θησαυρό των Κορινθίων.
Εξωτερικοί σύνδεσμοι
[https://web.archive.org/web/20180121205928/http://www.kyripap.com/Mythos_kai_erotas.html Κυριάκου Δ. Παπαδόπουλου, Ευέλθων]
Ρουθ Λητς Αμονέτ
Η Ρουθ Λητς Αμονέτ (αγγλικά: Ruth Leach Amonette, 24 Σεπτεμβρίου 1916 - 21 Ιουνίου 2004) ήταν Αμερικανίδα επιχειρηματίας, συγγραφέας και εκπαιδευτικός. Το 1943, έγινε η πρώτη γυναίκα, που αναλαμβάνει υψηλή θέση, αλλά και αντιπρόεδρος, στην εταιρεία IBM, σε ηλικία 27 ετών και έγινε μία από τις ελάχιστες γυναίκες που κατείχαν, εκείνη την εποχή, υψηλή θέση στις αμερικανικές επιχειρήσεις. Ήταν ιδιαίτερα γνωστή στη χώρα της για τις επιχειρηματικές της δεξιότητες, καθώς επίσης για τις εκπαιδευτικές της ικανότητες.
IBM
Τον Φεβρουάριο του 1939, άρχισε να εργάζεται στην IBM. Δουλεύοντας στο πρότζεκτ του Golden Gate International Exposition, παρουσίαζε γραφομηχανές της IBM. Εκείνη την περίοδο εκπαιδεύτηκε ως υπάλληλος εξυπηρέτησης πελατών, κι αφού τελείωσε τη δουλειά της εκεί, στάλθηκε στα γραφεία της εταιρείας στην Ατλάντα της Τζόρτζια. Τον Ιούλιο του 1940, έγινε καθηγήτρια για την εταιρεία, στο Υπουργείο Εξωτερικών των ΗΠΑ. Τον Οκτώβριο, έγινε Γραμματέας Εκπαίδευσης της IBM Γυναικών. Σε αυτή τη θέση, εκπαίδευσε για χρόνια γυναίκες, επάνω στις πωλήσεις προϊόντων της IBM, σε όλη τη Βόρεια Αμερική.
Στις 16 Νοεμβρίου του 1943, έγινε αντιπρόεδρος της IBM. Σε αυτή τη θέση τη διόρισε ο Τόμας Τζ. Γουάτσον, λέγοντας ότι έβλεπε σπουδαία πράγματα για αυτήν, με το να της δώσει υψηλή θέση στην εταιρεία. Αυτό την έκανε μία από τις ελάχιστες γυναίκες, εκείνη την εποχή, που κατείχαν τόσο υψηλή θέση, ενώ επίσης και μία από τους λίγους νέους γενικότερα, αφού ήταν μόλις 27 ετών.
Κατά τη διάρκεια της δεκαετίας, αποχωρεί λόγω φυματίωσης από την εταιρεία, την οποία την ξεπερνά, περί το 1947, ξεκινώντας εκ νέου να έργαζεται στην εταιρεία. Μεταξύ το 1947 και το 1953, ήταν μέλος του συμβουλίου του οργανισμού Camp Fire, της Δημόσιας Βιβλιοθηκης της Νέας Υόρκης, των Εργαζόμενων Γυναικών της Νέας Υόρκης και της Αμερικανικής Ένωσης Γυναικών για τα Πανεπιστημία, μεταξύ άλλων οργανισμών. Το 1946, υπηρέτησε στο Γυναικείο Συμβούλιο της Νέας Υόρκης. Το 1953, συνταξιοδοτήθηκε.
Κατοπινή ζωή και επιρροή
Μετά τη συνταξιοδότησή της, το 1954, παντρεύεται τον Μπιλ Πόλοκ, με τον οποίον έζησε στη Φιλαδέλφεια της Πενσιλβάνια. Εκεί υπήρξε μέλος της Αγροτικής Ένωσης Πενσιλβάνιας. Το 1956, αυτή και ο Μπιλ, υιοθέτησαν μία κόρη. Αργότερα, μετακόμισαν στην Ελβετία, για να επαναπατριστούν τελικά, πηγαίνοντας στην Καλιφόρνια. Το 1977, ο Πόλοκ απεβίωσε. Το 1988, η Λητς, παντρεύεται τον Γουίλμπουρ Κ. Αμονέτ. Το 1999, κυκλοφορέι την αυτοβιογραφία της. Την ίδια χρονιά πεθαίνει και ο δεύτερος συζυγός της. Εκείνη, απεβίωσε το 2004, στην Καλιφόρνια, σε ηλικία 87 ετών.
Παραπομπές
Κατηγορία:Αμερικανοί επιχειρηματίες Κατηγορία:Αμερικανοί αυτοβιογράφοι
Παυλοπέτρι
Το Παυλοπέτρι είναι μικρή νησίδα απέναντι από την Ελαφόνησο, στη Λακωνία.
Το γεγονός ότι η πόλη βυθίστηκε βοήθησε να διατηρηθούν τα σημερινά ευρήματα εφόσον δεν χτίστηκε ξανά ή μετά την καταστροφή η περιοχή χρησιμοποιήθηκε για γεωργία. Παρά το γεγονός της φυσικής καταστροφής από το νερό με την πάροδο των αιώνων, η διάταξη της πόλης είναι όπως ήταν πριν από χιλιάδες χρόνια.
Η έρευνα του 2009 βοήθησε σε μεγάλο βαθμό για να χαρτογραφήσει την πόλη. Είναι η πρώτη βυθισμένη πόλη που επαναδημιουργήθηκε ψηφιακά σε τρεις διαστάσεις. Η χαρτογράφηση Σόναρ με τεχνικές που αναπτύχθηκαν για στρατιωτικούς σκοπούς αλλά και για την εύρεση πετρελαϊκών κοιτασμάτων βοήθησε τις πρόσφατες έρευνες.
Από τον Οκτώβριο του 2009 και μετά, τέσσερις ακόμα επιτόπιες έρευνες είχαν προγραμματιστεί, σε συνεργασία ελληνικών υπηρεσιών αλλά και διεθνών πανεπιστήμιων και επιστημόνων. Αυτές οι έρευνες περιλάμβαναν και ανασκαφές. Ένα από τα αποτελέσματα των ερευνών ήταν να αποδείξει ότι η πόλη ήταν το κέντρο μιας ακμάζουσας βιομηχανίας κλωστοϋφαντουργίας. Επίσης, στην περιοχή βρέθηκαν πολλά μεγάλα πιθάρια από την Κρήτη, γεγονός που προδίδει πως η πόλη ήταν και μεγάλο εμπορικό λιμάνι.
Το έργο της αρχαιολογικής ομάδας συγκεντρώθηκε σε ένα ντοκιμαντέρ που μεταδόθηκε από το BBC 2 το 2011.
Από άλλους θεωρείται ότι το Παυλοπέτρι ποντίσθηκε το 375 μ.Χ. από τον ίδιο σεισμό που κατέστρεψε και το Γύθειο. Θεωρείται ότι το παραθαλάσσιο έδαφος σε μεγάλη έκταση μετακινήθηκε και έτσι έγινε αποκοπή της τότε χερσονήσου στην οποία βρισκόταν η Όνου Γνάθος και έτσι δημιουργήθηκε το σημερινό νησί της Ελαφόνησου
Φωτογραφία
Κατηγορία:Αρχαία Λακωνία Κατηγορία:Αρχαιολογικοί τόποι στη Λακωνία Κατηγορία:Ελληνικές βραχονησίδες Κατηγορία:Ελληνική προϊστορία
Α.Π.Σ. Siemens
Το Αθλητικό Πολιτιστικό Σωματείο Siemens ήταν ελληνικό αθλητικό σωματείο, που δραστηριοποιούταν στη Θεσσαλονίκη, στον ομώνυμο νομό, όπου και βρισκόταν η έδρα του, το Κλειστό Γυμναστήριο Siemens. Επίσημο έτος ιδρυσής του ήταν το 2000 και αγωνιζόταν με χρώματα το πετρόλ (γαλαζοπράσινο), το λευκό και το μαύρο. Διατηρούσε τμήματα καλαθοσφαίρισης γυναικών και ανδρών, ποδοσφαίρου 5x5, καθώς και ακαδημίες πετοσφαίρισης και καλαθοσφαίρισης.
Ιστορικά στοιχεία
Ιδρυτής και πρόεδρος του σωματείου ήταν ο Μπάμπης Καλαϊτζίδης. Η ύπαρξη του συλλόγου ήταν συνυφασμένη με το εργοστάσιο της πολυεθνικής εταιρίας Siemens που λειτουργούσε στην περιοχή της Θεσσαλονίκης, καθώς οι ομάδες του στελεχώνονταν στην πλειοψηφία τους από τους εργαζομένους της εταιρίας και από συγγενικά τους πρόσωπα. Μετά το κλείσιμο της εταιρίας τον Οκτώβρη του 2008 ο σύλλογος αντιμετώπισε σοβαρά ερωτήματα σχετικά με τη λειτουργία του.
Τμήμα ποδοσφαίρου 5x5
Η ομάδα ποδοσφαίρου δημιουργήθηκε από τον πρόεδρο του Αθλητικού Πολιτιστικού Σωματείου "SIEMENS" Μπάμπη Καλαϊτζίδη το 2000 και συμμετείχε καθε χρόνο στις διοργανώσεις πρωταθλημάτων και κυπέλλου του ΑΣΕΘ. Το ρόστερ της συνέθεταν τόσο εργαζόμενοι της Siemens, όσο και τρίτα πρόσωπα.
Ιστορική αναδρομή
Το γυναικείο τμήμα καλαθοσφαίρισης του Α.Π.Σ. Siemens κατέκτησε κατά την αγωνιστική περίοδο 2000-01 το Πρωτάθλημα της Α' Κατηγορίας Γυναικών της Ε.ΚΑ.Σ.Θ. με αποτέλεσμα να ανέλθει στις εθνικές κατηγορίες, όπου αγωνίστηκε για το σύνολο της δεκαετίας του 2000.
Κατά την παρθενική του περίοδο στη Β' Εθνική Κατηγορία, 2001-02, το σωματείο κατέλαβε τη 2η θέση στην τελική βαθμολογία του Ομίλου Βορρά, παραμένοντας ωστόσο στην ίδια κατηγορία. Την επόμενη χρονιά, 2002-03, τερμάτισε δύο θέσεις χαμηλότερα, και συγκεκριμένα στην 4η. Μετά την κατάργηση της κατηγορίας αγωνίστηκε για την περίοδο 2003-04 στον Όμιλο Βορρά της αναδιαρθρωμένης Α2 Εθνικής Κατηγορίας. Η κατάληψη της 2ης θέσης εδωσε στην ομάδα της Siemens την ευκαιρία να αγωνιστεί στην Α1 Εθνική Κατηγορία, όπου έμεινε για πέντε περιόδους μέχρι το Μάιο του 2009.
Κατά την αγωνιστική περίοδο 2004-05 ολοκλήρωσε τις αγωνιστικές της υποχρεώσεις στην 8η θέση της βαθμολογίας, ενώ το 2005-06 μια θέση ψηλότερα. Την ίδια επίδοση - την υψηλότερη εν τέλει στην ιστορία της - επανέλαβε και την περίοδο 2006-07. Την ίδια χρονιά συμμετείχε αξιοσημείωτα στην ημιτελική φάση του Κυπέλλου Ελλάδος που διεξήχθη στο Βόλο. Στον ημιτελικό ηττήθηκε από τις Εσπερίδες Καλλιθέας με σκορ 70-60, αλλά κατέκτησε την 3η θέση νικώντας στο μικρό τελικό με 73-70 την πρωταθλήτρια ομάδα του Πανιωνίου.
Κατά την αγωνιστική περίοδο 2008-09, και με το κλείσιμο του εργοστασίου της Siemens στη Θεσσαλονίκη, η ομάδα αντιμετώπισε σημαντικές οικονομικές δυσκολίες. Τη 10η αγωνιστική ο σύλλογος δήλωσε αδυναμία προσέλευσης στην Αθήνα για εκτός έδρας παιχνίδι με τον Αθηναϊκό, λαμβάνοντας ως ποινή την κατοχύρωση του παιχνιδιού στην αντίπαλη ομάδα με σκορ 20-0. Τον Ιανουάριο στα γραφεία της Ε.Ο.Κ. έφτασε επιστολή εκ μέρους του συλλόγου που ανακοίνωνε την αποχώρησή του από το πρωτάθλημα της Α1. Λίγο αργότερα η διοίκηση ανακοίνωσε ότι το τμήμα θα συνεχίσει να λειτουργεί κανονικά μετά την απόφαση των γονέων των παικτριών να αναλάβουν τα έξοδα μετακινήσεων των παιδιών τους. Η λήξη της περιόδου βρήκε το σύλλογο στη 13η θέση της κατάταξης, με αποτέλεσμα τον υποβιβασμό της.
Το καλοκαίρι του 2009 ανακοινώθηκε η συγχώνευση του Α.Π.Σ. Siemens με το γυναικείο τμήμα καλαθοσφαίρισης του Ηρακλή Θεσσαλονίκης, ώστε να αγωνιστούν από κοινού κατά τη νέα περίοδο στην Α2 Εθνική Κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ανενεργές ποδοσφαιρικές ομάδες Ελλάδας Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ανενεργοί ελληνικοί σύλλογοι πετοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Σωματεία Ε.ΠΕ.Σ.Θ. Κατηγορία:Ιδρύσεις αθλητικών συλλόγων το 2000 Κατηγορία:Ιδρύσεις ομάδων καλαθοσφαίρισης το 2000
Ζαποτέκοι
μικρογραφία|350x350εσ|Παλάτι των κολώνων, Μίτλα, [[Οαχάκα (πολιτεία)|Οαχάκα.]] thumb|350px|right|Έκταση του πολιτισμού των Ζαποτέκων right|350px|thumb|Μια ταφική [[λάρνακα σε σχήμα ενός 8εού με κεφάλι νυχτερίδας και σώμα ιαγουάρου, από την Οαχάκα, χρονολογημένη στη χρονική περίοδο 300 - 650. Ύψος 23 εκατοστόμετρα.]]
Ετυμολογία
Η ονομασία «Ζαποτέκοι» προέρχεται από το εξελληνισμένο εξωνύμιο «Ζαποτέκος» (ισπ. Zapoteca, αγγλ. Zapotec) που προήλθε από τη Ναουατλική «tzapotēcah» (τζαποτέκα), που σημαίνει «οι κάτοικοι της περιοχής του σαπότε ». Οι ίδιοι Ζαποτέκοι αυτοαποκαλούνταν με κάποια παραλλαγή του όρου «Be'ena'a» (Μπεέναα), που σημαίνει «Ο Λαός».
Τεχνολογία
Οι Ζαποτέκοι είχαν κατασκευάσει ημερολόγιο κι ένα σύστημα γραφής, που χρησιμοποιούσε διαφορετικά σύμβολα για κάθε συλλαβή της γλώσσας. Το συγκεκριμένο σύστημα γραφής θεωρείται ότι αποτέλεσε τη βάση των συστημάτων γραφής και άλλων πολιτισμών της Κεντρικής και Νότιας Αμερικής, όπως οι Μάγια κι οι Αζτέκοι.
Στην Τενοτστιτλάν, την πρωτεύουσα των Αζτέκων, υπήρχαν Ζαποτέκοι και Μιξτέκοι τεχνίτες κοσμημάτων, που προορίζονταν για τους Αζτέκους αρχηγούς. Ωστόσο, θεωρούνται πολύ παλαιότερες οι σχέσεις των Ζαποτέκων με το κεντρικό Μεξικό, όπως μαρτυρείται από τα αρχαιολογικά ερείπια συνοικίας των Ζαποτέκων στην πόλη Τεοτιουακάν και κατοικίας στο στυλ της πόλης Τεοτιουακάν στο Μόντε Αλμπάν. Ο πολιτισμός τους ήταν προηγμένος: ζούσαν σε μεγάλα χωριά και πόλεις και οι κατοικίες τους ήταν κυρίως από πέτρα, ενώ στις ένοπλες συρράξεις χρησιμοποιούσαν πανοπλία από βαμβάκι.
Οι Ζαποτέκοι λένε ότι οι πρόγονοί τους βγήκαν από τη γη κι από σπηλιές. Άλλοτε, λένε ότι αρχικά είχαν τη μορφή δέντρων ή ιαγουάρων και μεταμορφώθηκαν σε ανθρώπους, ενώ πίστευαν για τους αρχηγούς τους ότι κατάγονταν από υπερφυσικά όντα που ζούσαν στα σύννεφα, όπου και θα επέστρεφαν μετά το θάνατό τους.
Θρησκεία
Οι Ζαποτέκοι είχαν θρησκευτικό σύστημα κι έδιναν ιδιαίτερη σημασία στο θρησκευτικό τους ημερολόγιο, όπυο 26 έτη αποτελούσαν ένα "κύκλο". Δεν υπάρχουν ενδείξεις για ανθρωποθυσίες, ενώ η θρησκεία τους ήταν καθαρά πολυθεϊστική. Κύριες θεότητες ήταν ο θεός της βροχής Κοτσίγιο, αντίστοιχος του Τλάλοκ των Αζτέκων κι ο Κοκιάνι (ισπ. Coquihani), θεός του φωτός.
Πολεμικές διαμάχες
Η τελευταία μάχη μεταξύ Αζτέκων και Ζαποτέκων πραγματοποιήθηκε ανάμεσα στα έτη 1497 και 1502. Την περίοδο της ισπανικής εισβολής στο Μεξικό, όταν μαθεύτηκε ότι οι Αζτέκοι ηττήθηκαν από τους Ισπανούς, ο βασιλιάς των Ζαποτέκων Cosijoeza έδωσε διαταγή στο λαό του να μη φέρει αντίσταση στους κατακτητές, για να μην έχουν την ίδια μοίρα με τους Αζτέκους. Νικήθηκαν τελικά από τους Ισπανούς σε εκστρατείες μεταξύ του 1522 και του 1527, ενώ υπήρξαν αρκετές εξεγέρσεις κατά των αποικιακών αρχών το 1550, το 1660 και το 1715.
Σύγχρονη εποχή
Σήμερα, στο Μεξικό ο πληθυσμός των Ζαποτέκων φτάνει τους 400.000 κατοίκους, κάποιοι από τους οποίους μιλούν ακόμα την τοπική τους γλώσσα. Παρά το γεγονός ότι η πλειοψηφία είναι Καθολικοί, διασώζονται ακόμη αρχαίες δοξασίες κι έθιμα, όπως η ταφή των νεκρών με χρήματα. Η πιο γνωστή σύγχρονη προσωπικότητα των Ζαποτέκων ήταν ο Μπενίτο Χουάρες, πρόεδρος του Μεξικού.
Δημήτρης Σιόβας
Ο  Δημήτρης Σιόβας  (Δράμα, 16 Σεπτεμβρίου 1988) είναι Έλληνας διεθνής ποδοσφαιριστής, ο οποίος αγωνίζεται ως κεντρικός αμυντικός για την ολλανδική Φορτούνα Σίταρντ.
Συλλογική καριέρα
Ο Δημήτρης Σιόβας ξεκίνησε από την ομάδα νέων της Ξάνθης την περίοδο 2006-07, αλλά δεν πήρε χρόνο συμμετοχής, παρά το γεγονός ότι την ίδια περίοδο ήταν μέλος της εθνικής Νέων. Τον Ιούνιο του 2008 εντάχθηκε στο δυναμικό του Πανιώνιου, με τον οποίο έκανε ντεμπούτο στην Α΄ Εθνική στις 3 Ιανουαρίου 2009 σε ηλικία 20 ετών και 4 μηνών στον αγώνα Ξάνθη-Πανιώνιος (0-0).
Το β΄ μισό της περιόδου 2008-09 δόθηκε δανεικός στον Ιωνικό Νίκαιας στη Β΄ Εθνική για να αποκτήσει αγωνιστική εμπειρία και τον Ιούνιο 2009 επανήλθε στον Πανιώνιο.
Το καλοκαίρι του 2012 κι ενώ στον Πανιώνιο είχε καθιερωθεί πλέον ως βασικό και αναντικατάστατο στέλεχος της ενδεκάδας, το ενδιαφέρον απόκτησής του από τον Ολυμπιακό μετουσιώθηκε σε πράξη και την περίοδο 2012-13 υπέγραψε στην ομάδα του Πειραιά.
Το Δεκέμβριο του 2016 παραχωρήθηκε ως δανεικός στην ισπανική Λεγανές για έξι μήνες, πραγματοποιώντας 16 συμμετοχές και ένα τέρμα, με αποτέλεσμα με την ολοκλήρωση του δανεισμού του ο ισπανικός σύλλογος να προχωρήσει, έναντι 3 εκατομμυρίων ευρώ, στην απόκτηση των δικαιωμάτων του, υπογράφοντας τετραετές συμβόλαιο συνεργασίας με ετήσιες απολαβές ενός εκατομμυρίου ευρώ.
Το καλοκαίρι του 2020 υπέγραψε διετές συμβόλαιο συνεργασίας με τη Σοσιεδάδ Ντεπορτίβα Ουέσκα, με τις αποδοχές του να ξεπερνούν συνολικά τα 2 εκατομμύρια ευρώ, ενώ επιπλέον η Λεγανές εισέπραξε 1 εκατομμύριο ευρώ για να πραγματοποιηθεί η μεταγραφή.
Εθνική Ελλάδας
Ο Δημήτρης Σιόβας έχει αγωνιστεί σε όλες τις εθνικές ομάδες. Ξεκίνησε από την εθνική Νέων την περίοδο 2006-07, ήταν μέλος της ομάδας που αγωνίστηκε στην τελική φάση κι έφτασε ως τον τελικό του ευρωπαϊκού πρωταθλήματος Νέων το 2007, όπου ηττήθηκε από την Ισπανία με 0-1.
Το 2008 έγινε μέλος της εθνικής Ελπίδων. Αγωνίστηκε για πρώτη φορά σε δύο φιλικούς αγώνες στις 11 Οκτωβρίου με τη Βουλγαρία και στις 19 Νοεμβρίου με την Ελβετία, στους οποίους πέρασε ως αλλαγή και στη συνέχεια καθιερώθηκε στη βασική ενδεκάδα από τον τότε προπονητή της ομάδας Νίκο Νιόπλια, στο κέντρο της άμυνας. Αγωνίστηκε σε όλους τους αγώνες για τα προκριματικά του ευρωπαϊκού πρωταθλήματος Ελπίδων του 2011 και από τις 17 Νοεμβρίου 2009, ήταν ο αρχηγός της ομάδας. Στον τελευταίο αγώνα της προκριματικής φάσης στις 4 Σεπτεμβρίου 2010 στα Σκόπια πέτυχε το πρώτο του τέρμα στο νικηφόρο 2-1, που σήμανε την πρόκριση στην επόμενη φάση.
Τον Αύγουστο του 2012 ο Δημήτρης Σιόβας κλήθηκε από τον Φερνάντο Σάντος στην εθνική Ανδρών και πραγματοποίησε το ντεμπούτο του στον εκτός έδρας φιλικό αγώνα με αντίπαλο τη Νορβηγία.
Το Νοέμβριο του 2018, μετά από περίπου διόμιση χρόνια απουσίας, κλήθηκε ξανά στην Εθνική ανδρών από τον Άγγελο Αναστασιάδη για τις αναμετρήσεις κόντρα σε Φινλανδία και Εσθονία στα πλαίσια του UEFA Nations League. Στον εντός έδρας αγώνα με τη Φινλανδία που διεξήχθη στις 15 Νοεμβρίου του 2018 στο ΟΑΚΑ και έληξε 1-0, αντικατέστησε τον Κώστα Μανωλά που έγινε αναγκαστική αλλαγή λόγω τραυματισμού.
Στατιστικά στοιχεία ανά περίοδο
Για συλλόγους μέχρι 20 Μάη 2017
Για Εθνική Ομάδα μέχρι 21 Σεπτεμβρίου 2020
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Φορτούνα Σίταρντ Κατηγορία:Ξένοι ποδοσφαιριστές στην Ολλανδία
39 Λαιτίσια
Η Λαιτίσια (Laetitia) είναι ένας μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,1 και φαινόμενο μέγεθος που κυμαίνεται από 8,86 ως 12,07. Ανακαλύφθηκε το 1856 από τον Γάλλο αστρονόμο Ζαν Σακορνάκ, που παρατηρούσε από το Παρίσι. Η Λαιτίσια έλαβε το όνομά της από τη Λαιτίσια, μια ελάσσονα θεότητα της χαράς στη ρωμαϊκή μυθολογία.
Φυσικά χαρακτηριστικά
Ο φασματικός τύπος της Λαιτίσιας είναι S (λιθώδης). Το γεωμετρικό άλβεδό της είναι 0,287 και η μέση θερμοκρασία στην επιφάνειά της εκτιμάται σε 115 βαθμούς C κάτω από το μηδέν. Η Λαιτίσια περιστρέφεται γύρω από τον εαυτό της σχετικώς γρήγορα: μία φορά κάθε 5 ώρες και 8 λεπτά.
Εξωτερικοί σύνδεσμοι
Λαιτίσια
Κώδικας του Καίσαρα
320px|thumb|Η εφαρμογή του κώδικα Καίσαρα συνίσταται στην αντικατάσταση κάθε γράμματος του κειμένου με ένα άλλο το οποίο έχει σταθερή απόσταση από αυτό στο αλφάβητο. Στο παράδειγμα χρησιμοποιείται μετατόπιση τριών θέσεων, έτσι ώστε το <tt>B</tt> του κειμένου να γίνεται <tt>E</tt> στο κρυπτογραφημένο κείμενο.
Ο Κώδικας του Καίσαρα είναι μία από τις απλούστερες και πιο γνωστές τεχνικές κρυπτογράφησης. Είναι ένας κώδικας αντικατάστασης στον οποίο κάθε γράμμα του αρχικού κειμένου αντικαθίσταται από κάποιο άλλο γράμμα με σταθερή απόσταση κάθε φορά στο αλφάβητο. Για παράδειγμα, με μετατόπιση 3, το <tt>Α</tt> θα αντικαθιστούνταν από το <tt>Δ</tt>, το <tt>Β</tt> από το <tt>Ε</tt>, και ούτω καθεξής. Η μέθοδος πήρε το όνομά της από τον Ιούλιο Καίσαρα, ο οποίος τη χρησιμοποιούσε στην προσωπική του αλληλογραφία.
Το βήμα αντικατάστασης που εκτελείται από τον κώδικα του Καίσαρα συχνά ενσωματώνεται ως τμήμα πιο πολύπλοκων αλγορίθμων κρυπτογράφησης, όπως ο κώδικας Vigenère (Βιζενέρ), και έχει ακόμη σύγχρονη εφαρμογή στο σύστημα ROT13. Όπως με όλους τους μονοαλφαβητικούς κώδικες αντικατάστασης, ο κώδικας του Καίσαρα σπάει εύκολα και στη σύγχρονη εφαρμογή του δεν παρέχει ουσιαστικά κάποια ασφάλεια επικοινωνίας.
Παράδειγμα
Ο μετασχηματισμός μπορεί να αναπαρασταθεί με παράλληλη παράθεση δύο αλφαβήτων. Τα αλφάβητο κωδικοποίησης είναι το απλό αλφάβητο περιστραμμένο δεξιά ή αριστερά κατά κάποιο αριθμό θέσεων. Για παράδειγμα ακολουθεί ένας κώδικας του Καίσαρα που χρησιμοποιεί αριστερή περιστροφή τριών θέσεων (η παράμετρος μετατόπισης, εδώ 3, χρησιμοποιείται ως κλειδί):
Απλό:    ΑΒΓΔΕΖΗΘΙΚΛΜΝΞΟΠΡΣΤΥΦΧΨΩ Κώδικας: ΔΕΖΗΘΙΚΛΜΝΞΟΠΡΣΤΥΦΧΨΩΑΒΓ
Όταν γίνεται κρυπτογράφηση, αναζητείται κάθε γράμμα της «απλής» γραμμής και γράφεται το αντίστοιχο γράμμα από την γραμμή του «κώδικα». Η αποκρυπτογράφηση γίνεται με την αντίστροφη φορά.
Κρυπτογραφημένο κείμενο: ΛΔΠΔΧΣΦ ΘΜΠΔΜ ΣΜ ΝΔΥΖΘΦ ΤΣΨ ΑΧΨΤΜΣΨΠΧΔΜ Απλό κείμενο:           θάνατος είναι οι κάργες που χτυπιούνται
Η κρυπτογράφηση μπορεί να αναπαρασταθεί με την χρήση αριθμητικής υπολοίπων αν πρώτα μετασχηματιστούν τα γράμματα σε αριθμούς, σύμφωνα με τον κανόνα, Α = 0, Β = 1,.... Ω = 23. Η κρυπτογράφηση ενός γράμματος x με μετατόπιση n μπορεί να περιγραφεί μαθηματικώς ως,
Η αποκρυπτογράφηση γίνεται αναλόγως,
(Υπάρχουν διαφορετικοί ορισμοί για την πράξη modulo. Στα παραπάνω το αποτέλεσμα βρίσκεται στο εύρος 0...23. Ήτοι, αν x+n ή x-n δεν βρίσκονται στο εύρος 0...23, αφαιρείται ή προστίθεται 24.)
Η αντικατάσταση παραμένει η ίδια σε όλο το μήνυμα, έτσι ο κώδικας ταξινομείται ως μονοαλφαβητικής αντικατάστασης, σε αντίθεση με τους κώδικες πολυαλφαβητικής αντικατάστασης.
Ιστορία και χρήση
thumbnail|Ο κώδικας του Καίσαρα πήρε το όνομά του από τον [[Ιούλιος Καίσαρας|Ιούλιο Καίσαρα, ο οποίος χρησιμοποίησε ένα αλφάβητο με αριστερή μετατόπιση τριών θέσεων.]]
Ο κώδικας του Καίσαρα πήρε το όνομά του από τον Ιούλιο Καίσαρα, ο οποίος, σύμφωνα με τον Σουητώνιο, τον χρησιμοποιούσε με μετατόπιση τριών θέσεων ώστε να προστατεύσει μηνύματα στρατιωτικής σημασίας. Ενώ η πρώτη καταγεγραμμένη χρήση είναι για τον Καίσαρα, είναι γνωστό ότι χρησιμοποιήθηκαν και άλλοι κώδικες αντικατάστασης νωρίτερα.
Ο ανηψιός του, Αύγουστος, επίσης χρησιμοποιούσε τον κώδικα, με δεξιά μετατόπιση όμως ενός, και δεν γύριζε στην αρχή του αλφαβήτου:
Υπάρχουν στοιχεία ότι ο Ιούλιος Καίσαρας χρησιμοποιούσε και πιο πολύπλοκα συστήματα, και ένας συγγραφέας, ο Αύλος Γέλλιος, αναφέρεται σε μία (σήμερα χαμένη) διατριβή για την κρυπτογραφία: